**Secunda nefastă**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Secunda aceea nefastă în care ți-am întâlnit

Neliniștea, s-a spart

Și am rămas, eu pe puntea îngustă de timp,

Tu pe celălalt mal.

Incertitudine, du-mă pe câmpul dorințelor

împlinite și lasă-mă uitată!

Corabia plutind pe marea ezitărilor

A rămas eșuată

între îndoielile noastre strivite de geana

brodată

a orizontului încarcerat de seara,

egretă albastră.

Lucarne

închise peste buzele noastre stinse

Au început să ne muște din carne

cuvinte

în forme de promisiuni aprinse

peste care silabele au încolțit

din picăturile ploilor mute

cuie ascuțite de vis.

Am oprit secunda nefastă și am coborât

din expresul îndoielilor rămase

fracțiuni de întrebări, peste gând,

pe peronul promiselor șanse.

05.05.2019